Grønhøj Vandværk leverer nu drikkevand til Ingstrup Efterskole.

Siden 24. oktober 2012 har Ingstrup Efterskole modtaget drikkevand fra Grønhøj Vandværk.
Som det blev nævnt på generalforsamlingen i april 2012, har der gennem nogen tid pågået drøftelser mellem parterne - med henblik på, at Grønhøj Vandværk skulle overtage vandforsyningen til Ingstrup Efterskole, som hidtil havde haft sin egen vandindvinding.
En endelig aftale faldt på plads i slutningen af august, og siden har Grønhøj Vandværk haft ansvaret for vandforsyningen til Ingstrup Efterskole. 
Straks efter aftalens indgåelse påbegyndtes omlægning af ledningsnettet, således at Efterskolen fra den 24/10 har fået leveret rent vand fra Vandværket - samtidig med, at råvandet fra skolens ene råvandsboring er ført frem til Vandværket.
Det er bestyrelsens vurdering, at denne omlægning er til stor glæde for begge parter.
